Klokken 18 indløb der en alarm til vagtcentralen om en ulykke ved Vesløs. En bil var forulykket og stod midt på vejen mellem Vesløs og Frøstrup. - Da forbipasserende kom frem, var der ingen i bilen. De frygtede derfor, at føreren kunne ligge et andet sted. Men vedkommende er væk, siger indsatslederen på stedet, Thomas Brodersen fra Nordjyllands Beredskab. Spor på vejen viser, at bilen har været en tur i rabatten og ramt et træ, og den har store skader på siden og på fronten. Efter sammenstødet endte bilen midt på vejen. - Politiet er ankommet til stedet og leder efter føreren med hunde, og man kan kun spekulere i motiverne til, at vedkommende er stukket af fra stedet, siger indsatslederen.

Referat:
En mand er forulykket i sin bil og stukket af fra ulykkesstedet. Politiet leder med hunde.